Celebrity Karaoke

Celebrity Karaoke ialah sebuah rancangan permainan karaoke Malaysia yang diterbit oleh Juita Viden, Filem Karya Nusa dan Luminous Productions dan disiarkan di ntv7. Format Celebrity Karaoke sebenarnya merupakan adaptasi tempatan dari francais antarabangsa Karaoke Showdown yang diedarkan oleh syarikat 2waytraffic ke merata dunia. Malaysia merupakan negara Asia ketiga untuk menyetempatkan format permainan berkenaan selepas Indonesia dan Vietnam. Setiap episod menyaksikan dua pasangan gandingan artis dan orang biasa beradu pengetahuan lagu-lagu berbahasa Melayu dan Inggeris.

Celebrity Karaoke diacarakan oleh Nazrudin Rahman dan diserikan oleh kugiran John Boy & Friends selaku pemuzik latar.

 Format 
Setiap episod terbahagi kepada empat pusingan.

Tiga pusingan pertama adalah sama sahaja, iaitu setiap peserta bergilir-gilir memilih satu dari lima kategori yang dipaparkan untuk meneka lagu yang dinyanyikan oleh orang awam dalam sedutan video. Peserta perlu menekan bazer lalu menyambung nyanyian lagu berkenaan untuk meraih satu mata. Peserta yang berjaya meraih satu mata tersebut diberi giliran memilih kategori seterusnya. Bagaimanapun, di kalangan setiap lima kategori ini salah satunya adalah "bonus" yang mana hanya pasangan yang memilih kategori tersebut berpeluang menjawabnya, dan mereka cuma perlu meneka tajuk lagu tanpa perlu menyanyi, untuk meraih dua mata.

Pusingan terakhir pula menyaksikan para peserta menyanyikan lagu yang lengkap sambil membetulkan lirik lagu yang salah. Setiap kata yang dibetulkan diberi satu markah, dan terdapat sepuluh kesilapan untuk dibetulkan. Pasangan yang meraih mata yang lebih secara keseluruhan dari keempat-empat pusingan dikira menang.

 Senarai episod 
 Musim 1 
 #  Tarikh siaran  Artis jemputan  Tema/Catatan 1  20 Februari 2009  Ning Baizura, Ameng (Spring)  2  27 Februari 2009  Nita (Malaysian Idol), Zahid, Riezman Khuzaimi, Kartina Ayob  Tema cinta 3  6 Mac 2009  Rem, Shamsul Ghau Ghau  4  13 Mac 2009  Jeffrydin, Dato' A. Rahman Hassan  Lagu 1960-an 5  20 Mac 2009  Latif Ibrahim, Sarah Low, Nadia Mustafar, Ronny (One in a Million)   6  27 Mac 2009  Betty Benafe, Zain Ruffedge, Faizal Ismail, Cheryl Samad  7  3 April 2009  Atilia Haron, Dato' Jalaluddin Hassan, Bob, Rohana Jalil   8  10 April 2009  Tiar Jinbara, Achik Def-Gab-C, Adi 6ixth Sense, Royce Sayyan  Tema rock 9  17 April 2009  Dina, Dia Fadila  10  24 April 2009  Ifa Raziah, Shikin  Bersama anggota Pancaragam Tentera Udara Diraja Malaysia 11  1 Mei 2009  Farah Diana Anuar, Farah Asyikin  12  8 Mei 2009  Fatimah Abu Bakar, Sharifah Aleya, Dato' Yusni Hamid, Hanie Hamid  Hari Ibu 13  15 Mei 2009  Mila, Lydia Ibtisam  Bersama anggota Kuartet Pancaragam Polis Diraja Malaysia

 Musim 2 
 #  Tarikh siaran  Artis jemputan  Tema/Catatan 1  5 Februari 2010  Fazli Zainal, Shila  2  12 Februari 2010  Hail Amir, Uji Rashid  Lagu 1970-an dan 1980-an 3  19 Februari 2010  Suki, Ikhwal Hafiz, Winnie K, Ridzuan  Skuad pelapis 4  26 Februari 2010  Izwan Pilus, Alif Satar   5  5 Mac 2010  Noryn Aziz, Sharizan Borhan  6  12 Mac 2010  Tony Eusoff, Chelsia Ng, Francesca Peter, Nassier Wahab  7  19 Mac 2010  Jay Jay, Dato' Andre Goh   8  26 Mac 2010  Ramlah Ram, Fairuz Hussen  9  2 April 2010  Hairuddin M. Noh, Nurfatimah  10  9 April 2010  Deja Moss, Dato' Khatijah Ibrahim  11  16 April 2010  Siti Sarah Raisuddin, Ayu  12  23 April 2010  Razlan Kristal, Nash  13  30 April 2010  Achik Spin, Nana 

 Rujukan 

 Pautan luar 
 Laman web Celebrity Karaoke di ntv7

Kategori:Rancangan ntv7
Kategori:Rancangan permainan Malaysia